रुबी सिया

रुबी एफ. सिया (१८४४ - १९५५) ही एक चिनी शिक्षिका होती. आयोवातील कॉर्नेल कॉलेजची पहिली चिनी पदवीधर होती. ती १९१० च्या वर्गाची सदस्य होती.

 प्रारंभिक जीवन आणि शिक्षण 
तिचा जन्म फूचो (फुझोऊ) येथे झाला होता. ती सिया हेंग - तोऊ या मेथडिस्ट मंत्री आणि शिक्षिकेची मुलगी होती. तिचा काका सिया सेक ओंग हा देखील मेथडिस्ट मंत्री आणि शिक्षक होता. प्रथम १९०० मध्ये उत्तर अमेरिकेत प्रवास केला आणि १९१० मध्ये मेथडिस्ट चर्च - संलग्न कॉर्नेल कॉलेजमधून पदवी प्राप्त केली. यारितीने ती या शाळेची पहिली चिनी पदवीधर बनली.Maravetz, Steve. "Cornell's First Chinese Graduate" Cornell College News Center (June 26, 2017). तिला १९१८ मध्ये मानद पदव्युत्तर पदवी आणि १९३६ मध्ये मानद डॉक्टरेट प्रदान केली. १९११ आणि १९१२ मध्ये बाल्टीमोर महिला महाविद्यालय आणि १९२० आणि १९२१ मध्ये अमेरिकेच्या भेटीदरम्यान टीचर्स कॉलेज कोलंबिया विद्यापीठ अभ्यासक्रम घेतला होता.

अमेरिकेत असताना ती ' द चायनीज स्टुडंट्स मंथली'  याची सहयोगी संपादक होती. ते मासिक जागतिक चिनी विद्यार्थ्यांच्या नियतकालिकात योगदान देणारे होते. तिच्या चुलत बहीणीचे माबेल सिया हिचेही शिक्षण आयोवामध्ये झाले होते.

 कारकिर्द 
इवलेसे|फुझोऊमधील किशोरवयीन मुलीची भूमिका साकारणारी रुबी सिया (फ्रॉम द वुमन मिशनरी फ्रेंड 1898) 
सियाने १९०४ मध्ये अमेरिकन ख्रिश्चन मिशनऱ्यांसोबत चीनला प्रवास केला. तिच्या महाविद्यालयीन वर्षांमध्ये चर्चच्या कार्यक्रमांमध्ये तीने सहयोग दिला होता. महाविद्यालयानंतर चीनला परतल्यावर, सियाने पारंपारिक अपेक्षा ओळखून शिक्षणात आधुनिकीकरण आणि  मुलींच्या शिक्षणासाठीची बाजु जोरदार मांडली. उदाहरणार्थ, महिलांनी घरगुती जबाबदाऱ्या अधिक शास्त्रोक्त पद्धतीने हाताळण्यासाठी तिने रसायनशास्त्र, पोषण आणि शरीरविज्ञान अभ्यासक्रमांना प्रोत्साहन दिले. ती ह्वा नान कॉलेज फूचो येथील मेथोडिस्ट मिशनरी महिला महाविद्यालयात  संगीताची शिक्षिका आणि संचालक होती. ती फूचो वुमन्स पॅट्रिओटिक सोसायटीची संस्थापक होती.

सिया १९२० ते १९२१ पर्यंत कॉन्फरन्स प्रतिनिधी आणि व्याख्याता म्हणून अमेरिकेत परतली. ती १९३६ मध्ये अमेरिकेच्या दौऱ्यावर गेली होती. त्यावेळेस तिने आंतरराष्ट्रीय मेथोडिस्ट परिषदेत भाग घेतला होता. तेथे तिने व्याख्याने दिली, आणि तिच्या महाविद्यालयासाठी निधी गोळा केला. तिने १९४० आणि १९४१ मध्ये अमेरिकेत आणखी एक व्याख्यान दौरा केला. 

 प्रकाशने 

 "शिक्षण चीनी प्रबोधन मुख्य घटक" (१९०७)
 "परदेशात शिक्षण घेतलेल्या चिनी स्त्रिया" (१९०७)Sia, Ruby. "Chinese Women Educated Abroad" World's Chinese Students' Journal (November/December 1907): 27-32.
 "चीनची औद्योगिक शिक्षणाची गरज" (१९१०)Sia, Ruby. "China's Need of Industrial Education." Chinese Students' Monthly (March, 1910) 300 (1910).

 वैयक्तिक आयुष्य 
सियाचे १९५५ मध्ये शांघाय शहरात निधन झाले. त्यावेळेस ती सुमारे सत्तर वर्षांची होती.

 संदर्भ 

वर्ग:चिनी महिला शिक्षक
वर्ग:इ.स. १९५५ मधील मृत्यू
वर्ग:इ.स. १८८४ मधील जन्म
वर्ग:चायनीज मेथोडिस्ट मिशनरी
वर्ग:कॉर्नेल कॉलेजचे माजी विद्यार्थी